smcproject/ml-wiki-sentences huggingface dataset:
രാജ്യത്തിനകത്ത് ഇസ്ലാമിന്റെ പ്രചാരണത്തിനും, പുറത്ത് പാൻ ഇസ്ലാമികതയുടേയും വ്യാപനത്തിനുമുള്ള നടപടികളും ഓട്ടൊമൻ സാമ്രാജ്യത്തിന്റെ പതനത്തെ തടയാനായില്ല.
1908-ൽ സാമ്രാജ്യത്തിന്റെ യൂറോപ്യൻ ഭാഗങ്ങളിലുള്ള സൈനികരും, യുവതുർക്കികൾ എന്ന പിൽക്കാലത്ത് അറിയപ്പെട്ട യുവബുദ്ധിജീവികളും 1876-ലെ ഭരണഘടന തിരികെക്കൊണ്ടുവരാൻ സുൽത്താനെ നിർബന്ധിതനാക്കി.
1908-ലെ ഈ അട്ടിമറിക്കു പിന്നാലെ സാമ്രാജ്യത്തിന്റെ ഭാഗമായിരുന്ന ക്രീറ്റ് , ഗ്രീസിനൊപ്പം ചേർന്നു.
ബൾഗേറിയ സ്വാതന്ത്ര്യം പ്രഖ്യാപിച്ചു.
ബോസ്നിയ, ഹെർസെഗോവിന എന്നിവ ഓസ്ട്രിയയുടെ ഭാഗമായി.
1909 ഏപ്രിലിൽ യുവതുർക്കികളെ അധികാരത്തിൽ നിന്നും പുറത്താകാനുള്ള ഒരു ശ്രമം സുൽത്താൻ അബ്ദുൾ‌ഹമീദ് രണ്ടാമൻ നടത്തിയെങ്കിലും അവർ സുൽത്താനെ അധികാരഭ്രഷ്ടനാക്കി.
ഒന്നാം ലോകമഹായുദ്ധത്തിലെ പങ്കാളിത്തം അവസാന ഓട്ടൊമൻ സുൽത്താനും ഖലീഫയുമായിരുന്ന മെഹ്മത് ആറാമൻ അൻവർ പാഷ
1912-13-ലെ ബാൾക്കൻ യുദ്ധത്തിൽ ഓട്ടൊമൻ സാമ്രാജ്യത്തിന് ശേഷിച്ച യൂറോപ്യൻ ഭാഗങ്ങളും ലിബിയയും നഷ്ടമായി.
അവശേഷിച്ച ഓട്ടൊമൻ സാമ്രാജ്യഭാഗത്ത് ബഹുഭൂരിപക്ഷവും മുസ്ലീങ്ങളായി.
ഇത് പാൻ-ഇസ്ലാമികവാദവും പാൻ-തുർക്കി വാദവും പുനരാവിഷ്കരിക്കാൻ യുവതുർക്കിത്രയമായ അൻവർ പാഷ , ജമാൽ പാഷ , തലാത് ബേയ് എന്നിവർക്ക് പ്രചോദനമായി (1913-ൽ ഇവർക്കായിരുന്നു ഇസ്താംബൂളിൽ തത്ത്വത്തിലുള്ള അധികാരം).
റഷ്യയുടെ നിയന്ത്രണത്തിൽ നിന്ന് തുർക്കി സഹോദരങ്ങളേയും മദ്ധ്യേഷ്യയിലെ മുസ്ലീങ്ങളേയും മോചിപ്പിക്കുന്നതിന് 1914-ൽ ജർമനിയിലെ കൈസറിന്റെ ആഹ്വാനവും, അതുവഴി യൂറോപ്പിലേയും ഉത്തരാഫ്രിക്കയിലേയും നഷ്ടപ്പെട്ട പ്രദേശങ്ങൾ തിരിച്ചുപിടിക്കാമെന്ന ഉദ്ദേശ്യവുമായി, 1914 ഒക്ടോബറീൽ ഓട്ടൊമൻ തുർക്കി ഒന്നാം ലോകമഹായുദ്ധത്തിൽ , ജർമ്മനിയോടൊപ്പം സഖ്യത്തിലായി.
ഓട്ടൊമൻ യുദ്ധമന്ത്രിയായിരുന്ന അൻവർ പാഷയുടെ നിർദ്ദേശപ്രകാരം സുൽത്താൻ ഖലീഫ മെഹ്മത് ആറാമൻ , ബ്രിട്ടൺ ഫ്രാൻസ്, റഷ്യ തുടങ്ങിയ ശക്തികൾക്കെതിരെ ജിഹാദ് നടത്താൻ ലോകവ്യാപകമായി മുസ്ലീങ്ങളോട് ആവശ്യപ്പെട്ടു.
ലോകമഹായുദ്ധത്തിലെ പരാജയത്തിനു ശേഷം യുവതുർക്കികൾ രാജിവക്കുകയും സുൽത്താൻ ഒരു പുതിയ മന്ത്രിസഭയെ നിയമിക്കുകയും ചെയ്തു.
1918 ഒക്ടോബർ 30-ന് തുർക്കി തോൽവി അംഗീകരിച്ച് സഖ്യകക്ഷികളൂമായി ഒരു വെടിനിർത്തലിൽ ഒപ്പുവച്ചു.
എന്നാൽ ഇതിനിടയിൽ 1918 മാർച്ചിൽ ബോൾഷെവിക് റഷ്യയും ജർമ്മനിയുമായി ഒപ്പുവക്കപ്പെട്ട ബ്രെസ്റ്റ്-ലിറ്റോവ്സ്ക് സമാധാനക്കരാർ പ്രകാരം 40 വർഷം മുൻപ് റഷ്യ കക്കലാക്കിയ കർസ്, ബാതും, അർദഹാൻ ജില്ലകൾ ഓട്ടൊമൻ തുർക്കിക്ക് തിരിച്ചുലഭിച്ചിരുന്നു.
സാമ്രാജ്യത്തിന്റെ അന്ത്യം പ്രമാണം:MustafaKemalAtaturk.jpg മുസ്തഫ കമാൽ അത്താത്തുർക്ക്
1920 മാർച്ച് 16-ന് ബ്രിട്ടീഷ് സേന ഇസ്താംബൂളിന്റെ നിയന്ത്രണം ഏറ്റെടുക്കുകയും ഓട്ടൊമൻ സുൽത്താൻ മെഹ്മെത് ആറാമന്റെ മൗനാനുവാദത്തോടെ നിരവധി പാർലമെന്റംഗങ്ങളെയടക്കം 150 ദേശീയവാദിനേതാക്കളെ തടവിലാക്കുകയും ചെയ്തു.
അറസ്റ്റിൽ പ്രതിഷേധിച്ച് മാർച്ച് 18-ന് പാർലമെന്റ് അനിശ്ചിതകാലത്തേക്ക് സ്തംഭിപ്പിച്ചു.
തൊട്ടടുത്ത ദിവസം സൈനികനേതാവായ മുസ്തഫ കമാൽ അങ്കാറ കേന്ദ്രീകരിച്ച് ഗ്രാൻഡ് നാഷണൽ അസംബ്ലി (GNA) എന്ന മറ്റൊരു പാര്ലമന്റ് രൂപീകരിക്കാൻ നേതൃത്വം നൽകി.
1920 ഏപ്രിൽ 11-ന് മെഹ്മത് ആറാമൻ ഓട്ടൊമൻ പാർലമെന്റ് പിരിച്ചുവിടുകയും ചെയ്തു.
ഒന്നാം ലോകമഹായുദ്ധാനന്തരമുള്ള സമാധാനധാരണകൾക്ക് വിരുദ്ധമായി തുർക്കിയിലെ ഇസ്മിർ തുറമുഖം നിയന്ത്രണത്തിലാക്കാൻ 1920 മേയ് 15-ന് സഖ്യകക്ഷികൾ ഗ്രീസിന് അനുവാദം നൽകി.
തുടർന്ന് പടിഞ്ഞാറൻ അനറ്റോളിയ മുഴുവനായും അധീനതയിലാക്കി ഒരു വിശാലഗ്രീസിന്റെ രൂപീകരണത്തിനായി ഗ്രീസ് ശ്രമമാരംഭിച്ചു.
മുസ്തഫ കമാൽ അത്താത്തുർക്കിന്റെ നേതൃത്വത്തിൽ അനറ്റോളിയയിലെ മുസ്ലീങ്ങൾ ഇതിനെതിരെ സായുധപോരാട്ടം ആരംഭിച്ചു.
ഓട്ടൊമൻ സാമ്രാജ്യത്തിന്റെ ശിഥിലീകരണം അംഗീകരിച്ചുകൊണ്ട് 1920 ഓഗസ്തിൽ സെവ്ര കരാർ , മെഹ്മെത് ആറാമൻ അംഗീകരിച്ചെങ്കിലും ജി.എൻ.എ. ഇതിനെ അംഗീകരിച്ചില്ല.
തൊട്ടടുത്ത ഓഗസ്റ്റിൽ ഗ്രീക്ക് സേനക്കെതിരെ തുർക്കികളുടെ സ്വാതന്ത്ര്യസമരം ഔദ്യോഗികമായി വിജയിച്ചു.
ഇത് തുർക്കികളുടെ സ്വയംഭരണം അംഗീകരിച്ച് ലോസന്ന ഉടമ്പടി 1923 ജൂലൈയിൽ ഒപ്പുവക്കാൻ സഖ്യകക്ഷികളെ നിർബന്ധിതരാക്കി.
ഈ ഉടമ്പടിയിലൂടെ സെവ്ര ഉടമ്പടി അസാധുവാക്കുകയും ചെയ്തു.
ലോസന്ന ഉടമ്പടി, ഓട്ടൊമൻ സാമ്രാജ്യത്തിന് ഔപചാരിക അന്ത്യം കുറിച്ചു.
എന്നാൽ ഇതിനു മുൻപേ 1922 നവംബർ 1-ന് കമാലിന്റെ താൽപര്യപ്രകാരം ജി.എൻ.എ. പാസാക്കിയ നിയമനുസരിച്ച് ഓട്ടൊമൻ ഭരണത്തെ അസാധുവാക്കിയിരുന്നു.
അങ്ങനെ 1259-ൽ ഉസ്മാൻ ഒന്നാമന്റെ കാലത്ത് ആരംഭിച്ച രാജഭരണം അവസാനിച്ചു.
സുൽത്താൻ ഭരണത്തിന് അവസാനമായെങ്കിലും ഖലീഫ സ്ഥാനത്തെ ജി.എൻ.എ. തുടർന്നും നിലനിർത്തി.
എന്നാൽ ഖലീഫയെ നിയമിക്കാനുള്ള അധികാരം ജി.എൻ.എ. ഏറ്റെടുത്തു.
നിലവിൽ സുൽത്താനും ഖലീഫയുമായിരുന്ന മെഹ്മെത് ആറാമനെ ഖലീഫയായി തുടരാൻ ജി.എൻ.എ. അനുവദിച്ചില്ല.
പകരം മെഹ്മെതിന്റെ അന്തരവനായ അബ്ദുൾ‌ മജീദിനെ ഖലീഫയാക്കി.
മെഹ്മെത് ആറാമൻ 1923-ൽ രാജ്യം വിട്ട് പലായനം ചെയ്തു.
മുസ്തഫ കമാലിന്റെ നേതൃത്വത്തിൽ 1923 ഒക്ടോബർ 29-ന് ജി.എൻ.എ ഭരണഘടനയിൽ ഭേദഗതി വരുത്തുകയും രാജ്യത്തെ റിപ്പബ്ലിക് ആയി പ്രഖ്യാപിക്കുകയും ചെയ്തു.
മുസ്തഫ കമാലിനെ, ആദ്യ പ്രസിഡണ്ടായി തിരഞ്ഞെടുക്കുകയും ചെയ്തു.
1924 മാർച്ച് 3-ന് മുസ്തഫ കമാലിന്റെ പ്രേരണയിൽ ജി.എൻ.എ. നടപ്പിലാക്കിയ നിയമപ്രകാരം, തുർക്കിയെ ഒരു മതേതരരാഷ്ട്രമാക്കുകയും, 1292 വർഷത്തെ പാരമ്പര്യമുള്ള ഖലീഫാസ്ഥാനം അവസാനിപ്പിക്കുകയും ചെയ്തു.
ഇതോടൊപ്പം, ഓട്ടൊമൻ രാജകുടുംബത്തിലെ എല്ലാ അംഗങ്ങളേയ്യും നാടൂകടത്തി.
കുറിപ്പുകൾ ൧ പത്തൊമ്പതാം നൂറ്റാണ്ടിന്റെ തുടക്കത്തിൽ സാങ്കേതികവിദ്യയിലും ഭരണരംഗത്തും യൂറോപ്യൻ ശക്തികൾ കാര്യമായ മുന്നേറ്റം നടത്തി.
ഇത് ഓട്ടൊമൻ സാമ്രാജ്യത്തെ പ്രതിരോധത്തിലാക്കി.
യൂറോപ്യൻ ശക്തികൾക്കെതിരെ പിടിച്ചുനിൽക്കുന്നതിന് 1827-ൽ സുൽത്താൻ മഹ്മൂദ് (ഭ.കാ. 1808-39) ഭരണ-സൈനികരംഗത്ത് യൂറോപ്യൻ രീതിയിൽ പരിഷ്കരണങ്ങൾ നടപ്പാക്കി.
തൻസീമത് (പുനഃസംഘാടനം എന്നർത്ഥം) എന്നാണ് ഈ നടപടി വിശേഷിപ്പിക്കപ്പെടുന്നത്.
1876-ലെ അട്ടിമറി വരെയുള്ള കാലഘട്ടത്തിൽ തൻസീമത് പരിഷ്കരണനടപടികൾ തുടർന്നിരുന്നു.
ഓട്ടോ സ്പീഗൽബെർഗ് ഇംഗ്ലീഷ് വിലാസം https://ml.wikipedia.org/wiki/Otto_Spiegelberg
ഒരു ജർമ്മൻ ഗൈനക്കോളജിസ്റ്റായിരുന്നു ഓട്ടോ സ്പീഗൽബർഗ് (ജീവിതകാലം: 9 ജനുവരി 1830 - 9 ഓഗസ്റ്റ് 1881).
പെയിനിൽ ജനിച്ച അദ്ദേഹം ബ്രെസ്‌ലൗവിൽ വെച്ച് അന്തരിച്ചു.
ഗോട്ടിംഗൻ സർവകലാശാലയിൽ വൈദ്യശാസ്ത്രം പഠിച്ച അദ്ദേഹം, അതിനുശേഷം ബെർലിൻ , പ്രാഗ് , യുണൈറ്റഡ് കിംഗ്ഡം എന്നിവിടങ്ങളിൽ തൻറെ വിദ്യാഭ്യാസം തുടർന്നു.
1851-ൽ അദ്ദേഹം വൈദ്യശാസ്ത്രത്തിൽ ഡോക്ടറേറ്റ് നേടുകയും, തുടർന്ന് ഗോട്ടിംഗനിൽ (1853) ഹാബിലിറ്റേഷൻ നേടുകയും ചെയ്തു.
പിന്നീട് ഫ്രീബർഗ്, കോനിഗ്സ്ബർഗ്, ബ്രെസ്‌ലൗ സർവകലാശാലകളിൽ പ്രസവചികിത്സാ വിഭാഗത്തിലെ പ്രൊഫസറായി ജോലി ചെയ്തു.
സ്‌പീഗൽബെർഗ് ഒബ്സ്റ്റട്രിക്ക്‌സ് , ഗൈനക്കോളജിക്കൽ സർജറി എന്നീ മേഖലകളിൽ വൈദഗ്ദ്ധ്യം നേടിയിട്ടുണ്ട്, രോഗനിർണയത്തിലും ഓവറിയോട്ടമി ഉൾപ്പെടുന്ന ശസ്ത്രക്രിയാ നടപടിക്രമങ്ങളിലും അദ്ദേഹം സംഭാവനകൾ നൽകി.
"സ്പീഗൽബെർഗ് മാനദണ്ഡം" എന്നതിൻ്റെ പേരിലാണ് അദ്ദേഹം കൂടുതൽ ഓർമ്മിക്കപ്പെടുന്നത്.
സ്‌പീഗൽബെർഗ് നിരവധി വൈദ്യശാസ്ത്ര ഗ്രന്ഥങ്ങൾ പ്രസിദ്ധീകരിച്ചു.
അദ്ദേഹത്തിന്റെ " ലെഹർബുച്ച് ഡെർ ഗെബർട്‌ഷുൾഫ് " എന്ന പേരിലുള്ള പ്രസവചികിത്സയെക്കുറിച്ചുള്ള ഒരു ജനപ്രിയ പാഠപുസ്തകം; അതിന്റെ രണ്ടാം പതിപ്പിൽ നിന്ന് ടെക്സ്റ്റ്ബുക്ക് ഓഫ് മിഡ്‌വൈഫറി (1887) എന്ന പേരിൽ ഇംഗ്ലീഷിലേക്ക് വിവർത്തനം ചെയ്തു.
1870-ൽ, കാൾ സീഗ്മണ്ട് ഫ്രാൻസ് ക്രെഡുമായി (1819-1892), അദ്ദേഹം " ആർക്കീവ് ഫർ ഗൈനക്കോളജി " എന്ന ജേർണൽ സ്ഥാപിച്ചു.
സ്പീഗൽബർഗ്‌സ് മാനദണ്ഡം മറ്റ് എക്ടോപിക് ഗർഭധാരണങ്ങളിൽ നിന്ന് ഓവേറിയനെ വേർതിരിക്കുന്നതിനുള്ള നാല് മാനദണ്ഡങ്ങൾ: അണ്ഡാശയ മേഖലയിലാണ് ഗർഭാശയ സഞ്ചി സ്ഥിതി ചെയ്യുന്നത്.
എക്ടോപിക് ഗർഭം അണ്ഡാശയ അസ്ഥിബന്ധത്താൽ ഗർഭപാത്രവുമായി ബന്ധിപ്പിച്ചിരിക്കുന്നു.
ജസ്റ്റേഷണൽ സാക്കിൻ്റെ  മതിലിലെ ഓവേറിയൻ ടിഷ്യു ഹിസ്റ്റോളജിക്കൽ ആയി തെളിയിക്കപ്പെട്ടിട്ടുണ്ട്.
ഉൾപ്പെട്ട ഭാഗത്തെ ട്യൂബ് കേടുകൂടാതെയിരിക്കുന്നു.
ഓട്ടോ സ്പീഗൽബെർഗ് @ who named it പുറം കണ്ണികൾ Works by or about ഓട്ടോ സ്പീഗൽബെർഗ് at Internet Archive
ഓട്ടോ വോൺ ബിസ്മാർക്ക് ഇംഗ്ലീഷ് വിലാസം https://ml.wikipedia.org/wiki/Otto_von_Bismarck ഓട്ടോ വോൺ ബിസ്മാർക്ക്
ഓട്ടോ എഡ്വാർഡ് ലിയോപോൾഡ്, പ്രിൻസ് ഓഫ് ബിസ്മാർക്ക്, ഡ്യൂക്ക് ഓഫ് ലോവൻബർഗ്ഗ്, കൌണ്ട് ഓഫ് ബിസ്മാർക്ക്-ഷൂൻ‌ഹൌസെൻ , ജനനപ്പേര് ഓട്ടോ എഡ്വാർഡ് ലിയോപോൾഡ് ഓഫ് ബിസ്മാർക്ക്-ഷൂൻ‌ഹൌസെൻ ( ഏപ്രിൽ 1 , 1815 – ജൂലൈ 30 1898 ) 19-ആം നൂറ്റാണ്ടിൽ ജീവിച്ചിരുന്ന പ്രഷ്യൻ, ജർമ്മൻ രാഷ്ട്രതന്ത്രജ്ഞനായിരുന്നു.1862 മുതൽ 1890 വരെ പ്രഷ്യയുടെ പ്രധാനമന്ത്രി ആയിരുന്ന ബിസ്മാർക്ക് ആണ് ജർമ്മനിയുടെ ഏകീകരണം നടപ്പിലാക്കിയത്.
1867 മുതൽ ബിസ്മാർക്ക് വടക്കൻ വടക്കൻ ജെർമ്മൻ കോൺഫെഡറേഷന്റെ ചാൻസലർ ആയിരുന്നു.
1871-ൽ ജർമ്മൻ സാമ്രാജ്യം പ്രഖ്യാപിക്കപ്പെട്ടപ്പോൾ ബിസ്മാർക്ക് ജർമ്മനിയുടെ ആദ്യത്തെ ചാൻസലർ ആയി.
ബിസ്മാർക്ക് "ഇരുമ്പ് ചാൻസലർ " എന്ന ഓമനപ്പേരിൽ അറിയപ്പെട്ടു.
രാഷ്ട്രീയപരമായ കാഴ്ച്ചപ്പാടുകൾ
നെപ്പോളിയന്റെ യുദ്ധങ്ങൾക്കു ശേഷം യൂറോപ്പിൽ ഭരണപരമായ ക്രമങ്ങൾ കൊണ്ടുവന്ന ആസ്ത്രിയൻ രാജ്യതന്ത്രജ്ഞനായ ക്ലെമെൻസ് വോൺ മെറ്റെർണിച്ചിന്റെ മാതൃകയിൽ ബിസ്മാർക്ക് യാഥാസ്ഥിതിക രാജഭരണ വീക്ഷണങ്ങൾ പുലർത്തി.
എങ്കിലും ഈ ഭരണക്രമങ്ങൾ ബിസ്മാർക്ക് അട്ടിമറിച്ചു.
ബിസ്മാർക്കിന്റെ പ്രധാന ലക്ഷ്യങ്ങൾ മദ്ധ്യ യൂറോപ്പിൽ പ്രഷ്യൻ രാഷ്ട്രത്തിന്റെ മേൽക്കോയ്മയും പ്രഷ്യൻ രാഷ്ട്രത്തിലെ പ്രഭുഭരണവും ആയിരുന്നു.
ബിസ്മാർക്കിന്റെ പരമപ്രധാ‍നമായ നേട്ടം ആധുനിക ജർമ്മൻ രാഷ്ട്രത്തിന്റെ സ്ഥാപനം ആയിരുന്നു.
1860 -കളിൽ രാഷ്ട്രീയ കരുനീക്കങ്ങളുടെ ഒരു പരമ്പരയുടെ അന്ത്യത്തിലാണ് ബിസ്മാർക്ക് ഈ നേട്ടം കൈവരിച്ചത്.
1870–1871-ൽ നടന്ന ഫ്രാങ്കോ-പ്രഷ്യൻ യുദ്ധം യൂറോപ്യൻ ഭൂഖണ്ഡത്തിൽ പ്രഷ്യ ഫ്രാൻസിന്റെ മേൽക്കോയ്മ തകർക്കുന്നതിനു സാക്ഷ്യമായി.
1862 മുതൽ 1888 വരെ ബിസ്മാർക്ക് പ്രഷ്യയുടെ അവസാന ചക്രവർത്തി ആയ വിൽഹെം I -നു കീഴിൽ ഭരിച്ചു.
ഒരു ഐക്യ ജർമ്മൻ രാഷ്ട്രം സ്ഥാപിക്കുന്നതിൽ ബിസ്മാർക്ക് വിജയിച്ചു എങ്കിലും ജർമ്മനിയിൽ ദേശീയത ഉണർത്തുന്നതിൽ ബിസ്മാർക്ക് അധികം വിജയിച്ചില്ല.
ജർമ്മൻ ജനതയുടെ കൂറ് രാ‍ജ്യത്തിനുള്ളിലെ പല നാട്ടുരാജ്യങ്ങളോടും ആയിരുന്നു.
ജർമ്മനിക്കുള്ളിലെ റോമൻ കത്തോലിക്കാ സഭയുടെ രാഷ്ട്രീയവും സാമൂഹികവുമായ ശക്തി കുറയ്ക്കുവാനുള്ള ശ്രമങ്ങൾ ഭാഗികമായി മാത്രമേ വിജയിച്ചുള്ളൂ.
ബിസ്മാർക്കിന്റെ ഈ ശ്രമങ്ങൾ കുൾച്ചുർകാമ്ഫ് എന്ന് അറിയപ്പെട്ടു.
ഈ ശ്രമങ്ങൾ പിന്നീട് ബിസ്മാർക്ക് തന്നെ പിൻ‌വലിച്ചു.
ബിസ്മാർക്കിന്റെ ഭരണത്തിൻ കീഴിൽ ജർമ്മനിയിൽ പുരോഗമന സാമൂഹിക നിയമങ്ങൾ നടപ്പാക്കി എങ്കിലും സോഷ്യൽ ഡെമോക്രാറ്റുകൾക്ക് എതിരേ ബിസ്മാർക്ക് നടപ്പിലാക്കിയ നിയമങ്ങളും നീക്കങ്ങളും പരാജയമായിരുന്നു.
സമാന കാഴ്ച്ചപ്പാടുകൾ ഉള്ള ഇവർ തമ്മിൽ ഊഷ്മളമായ ബന്ധം നിലനിന്നിരുന്നു.
എന്നാൽ വിൽഹെം I-നു ശേഷം അദ്ദേഹത്തിന്റെ ചെറുമകനും ബിസ്മാർക്കിനെക്കാൾ 40 വയസ്സിൽ ഏറെ ഇളയവനുമായ വിൽഹെം II അധികാരത്തിൽ വന്നത് ബിസ്മാർക്കിന്റെ സ്വാധീനം കുറയുന്നതിനു നാന്ദികുറിച്ചു.
പിന്നീട് 1890 -ഓടെ സ്വകാര്യ ജീവിതത്തിലേക്ക് പിൻ‌വലിയുവാൻ ബിസ്മാർക്ക് നിർബന്ധിതനായി.
പ്രഭു സമുദായത്തിന്റെ അംഗമായിരുന്ന ബിസ്മാർക്കിനു വീണ്ടും പല തവണ പ്രഭു പദവി നൽകപ്പെട്ടു.
1865-ൽ ഗ്രാഫ് -ന്റെ കൌണ്ട് ആയും 1871 -ൽ ഫ്യൂർസ്റ്റ് -ന്റെ രാജകുമാരൻ ആയും ബിസ്മാർക്ക് അവരോധിക്കപ്പെട്ടു.
1890 -ൽ ഔദ്യോഗിക സ്ഥാനങ്ങൾ ഒഴിയവേ ബിസ്മാർക്ക് ഡ്യൂക്ക് ഓഫ് ലോവൻബർഗ്ഗ് എന്ന പദവിയിൽ അവരോധിക്കപ്പെട്ടു.
ഓട്ടോ കല്ലിർ ഇംഗ്ലീഷ് വിലാസം https://ml.wikipedia.org/wiki/Otto_Kallir
ഒരു ഓസ്ട്രിയൻ അമേരിക്കൻ കലാകാരൻ, എഴുത്തുകാരൻ, പ്രസാധകൻ, ഗാലറിസ്റ്റ് എന്നിവയായിരുന്നു ഓട്ടോ കല്ലിർ (ജനനം. ഓട്ടോ നിരെൻസ്റ്റീൻ)(1894 ഏപ്രിൽ 1-ന് വിയന്നയിൽ ജനിച്ചു, മരണം. നവംബർ 30, 1978, ന്യൂയോർക്ക് ) .1968-ൽ അദ്ദേഹത്തിന് Silbernes Ehrenzeichen für Verdienste um das Land Wien അവാർഡ് നൽകി ആദരിച്ചു.
ഓസ്ട്രിയ
ഓട്ടോ നിരെൻസ്റ്റീൻ 1904 മുതൽ 1912 വരെ വിയന്നയിലെ അക്കാദമിസ്ചെസ് ജിംനേഷ്യത്തിൽ (അക്കാദമിക് ഹൈസ്കൂൾ) പങ്കെടുത്തിരുന്നു.
ഒന്നാം ലോകമഹായുദ്ധത്തിൽ ഓസ്ട്രിയൻ സൈന്യത്തിൽ സേവനം അനുഷ്ടിച്ച ശേഷം അദ്ദേഹം 1919 മുതൽ 1920 വരെ ടെക്സാസ്ച്ചെ ഹോചച്ചുൽ ടെക്നിക്കൽ ഇൻസ്റ്റിറ്റ്യൂട്ടിൽ പഠനം നടത്തി.
1919-ൽ റിലോള വെർലാഗിൻറെ ഒരു ഭാഗമായ വെർലോഗ് ന്യൂയർ ഗ്രാഫിക് സ്ഥാപിച്ചുകൊണ്ട് പ്രസിദ്ധീകരണരംഗത്ത് അദ്ദേഹം തൻറെ തൊഴിൽ ജീവിതം ആരംഭിച്ചു.
ഓട്ടോ സ്റ്റേൺ
ഭൗതികശാസ്ത്രത്തിൽ നോബൽ സമ്മാന ജേതാവായ ഒരു ജെർമ്മൻ ശാസ്ത്രജ്ഞനായിരുന്നു ഓട്ടോ സ്റ്റേൺ (17 ഫെബ്രുവരി 1888 – 17 ഓഗസ്റ്റ് 1969).
ഏറ്റവുമധികം തവണ നോബൽ സമ്മാനത്തിനു നാമനിർദ്ദേശം ചെയ്യപ്പെട്ട രണ്ടാമത്തെ വ്യക്തി ആണ് അദ്ദേഹം.
82 തവണ ആണ് അദ്ദേഹത്തിന്റെ പേരു നാമനിർദ്ദേശം ചെയ്യപ്പെട്ടത്.
(ഏറ്റവുമധികം നാമനിർദ്ദേശം ചെയ്യപ്പെട്ടത് അർനോൾഡ് സൊമ്മർഫെൽഡ് ആണ്, 84 തവണ).
1943ൽ അദ്ദേഹത്തിന് നോബൽ സമ്മാനം ലഭിച്ചു.
ഓസ്‌ട്രേലിയൻ പെയിന്റഡ് ലേഡി ഇംഗ്ലീഷ് വിലാസം https://ml.wikipedia.org/wiki/Australian_painted_lady
ഓസ്‌ട്രേലിയയിൽ മാത്രമായി പരിമിതപ്പെട്ട് കാണപ്പെടുന്ന ഒരു ചിത്രശലഭം ആണ് ഓസ്‌ട്രേലിയൻ പെയിന്റഡ് ലേഡി .
(Vanessa kershawi) ന്യൂസിലാന്റ് ഉൾപ്പെടെ ഓസ്‌ട്രേലിയയുടെ കിഴക്കൻ ദ്വീപുകളിൽ ഇവ കാണപ്പെടുന്നു.
ഈ ഇനത്തിന്റെ ടാക്സോണമിയെക്കുറിച്ച് ചർച്ചചെയ്തുവരുന്നു.
ജീവിതശൈലിയിലും പെരുമാറ്റത്തിലും സമാനത ഉള്ളതിനാൽ ഓസ്‌ട്രേലിയൻ പെയിന്റഡ് ലേഡി, പെയിന്റഡ് ലേഡിയുടെ ( വനേസ കാർഡൂയി ) ഒരു ഉപജാതിയായിരിക്കാമെന്നു ചിലർ വിശ്വസിക്കുന്നു.
കൂടാതെ, പെയിന്റഡ് ലേഡിയെ ലോകമെമ്പാടും കാണപ്പെടുന്നു.
പക്ഷേ ഒരു പ്രത്യേക ഇനമായി കണക്കാക്കാൻ പര്യാപ്തമായ ഒരേയൊരു സ്ഥലമാണ് ഓസ്ട്രേലിയ .
എന്നിരുന്നാലും, ആൺശലഭങ്ങളിലെ വ്യത്യസ്തമായ ജനനേന്ദ്രിയവും നിറവ്യത്യാസവും കാരണം ഓസ്‌ട്രേലിയൻ പെയിന്റഡ് ലേഡിയെ ഒരു പ്രത്യേക ഇനമായി കണക്കാക്കുന്നു.
വസന്തകാലത്ത് മുതിർന്ന ചിത്രശലഭങ്ങൾ വടക്കൻ സംസ്ഥാനങ്ങളായ ക്വീൻസ്‌ലാന്റ് , ന്യൂ സൗത്ത് വെയിൽസ് എന്നിവിടങ്ങളിൽ നിന്ന് തെക്കോട്ട് കുടിയേറുന്നു.
ഇണകളെ കണ്ടെത്താൻ, ഓസ്‌ട്രേലിയൻ പെയിന്റഡ് ലേഡി പ്രാദേശികസ്വഭാവം പ്രകടിപ്പിക്കുന്നു.
ഒരു കുന്നിൻ മുകളിൽ സൂര്യപ്രകാശമുള്ള സ്ഥലത്ത് സസ്യജാലങ്ങളിൽ സ്ഥാനമുറപ്പിച്ചുകൊണ്ട് പെൺ‌ശലഭങ്ങൾ പറന്നുയരുന്നതുവരെ കാത്തിരിക്കുന്നു.
നഗരവൽക്കരണവും അധിനിവേശ സസ്യങ്ങളുടെ ആവാസവ്യവസ്ഥയിൽ മാറ്റം ഉണ്ടായിട്ടും, ഓസ്‌ട്രേലിയൻ പെയിന്റഡ് ലേഡിയുടെ ജനസംഖ്യയെ ഈ മാറ്റങ്ങൾ കാര്യമായി ബാധിച്ചിട്ടില്ല.
ഓസ്‌ട്രേലിയൻ പെയിന്റഡ് ലേഡി, ചിത്രിതക്ക് (വനേസ കാർഡൂയി) സമാനമാണ്.
അതിന്റെ 2 ഇഞ്ച് (5 സെന്റിമീറ്റർ) വലിപ്പം കാണുന്ന ചിറകുകളിലുടനീളം മധ്യഭാഗത്ത് ചെറിയ വലിപ്പത്തിൽ നീല നിറമുള്ള നാല് ഐസ്പോട്ടുകളും കാണപ്പെടുന്നു.
ആന്റിനയുടെ അറ്റം ഒഴികെ ബാക്കിഭാഗം വെളുപ്പും അതിന്റെ ശരീരം ഇരുണ്ട തവിട്ടുനിറമാണ്.
മിക്കവാറും കറുത്തതാണ്.
ചിറകുകളുടെ അടിഭാഗം തവിട്ടുനിറത്തിൽ നിന്ന് ഇഷ്ടിക-ചുവപ്പ് നിറമായി മാറുന്നു.
ചിതറിയ കറുത്ത വരകളും കാണാം.
മുൻചിറകുകളുടെ അറ്റം കറുത്തതാണ്.
ചിറകിന്റെ അഗ്രത്തിൽ നിന്ന് നാല് വെളുത്ത കുത്തുകളും മുൻചിറകുകളുടെ മുൻവശത്ത് നിന്ന് നീളുന്ന ഒരു വെളുത്ത വരയും കാണാം.
പിൻ‌വശം ചിറകുകളുടെ അടിഭാഗത്ത് നാല് വൃത്തത്തിലുള്ള ഐസ്‌പോട്ടുകളും കുറഞ്ഞത് മധ്യത്തിൽ മൂന്ന് നീല ഐസ്‌പോട്ടുകളും കാണപ്പെടുന്നു.
അടിഭാഗത്തെ ചിറകുകൾ‌ മുകൾ ഭാഗത്തെ ചിറകുകളുമായി ഏതാണ്ട് സമാനമാണ്.
അടിഭാഗത്തെ ചിറകുകളുടെ തവിട്ടുനിറത്തേക്കാൾ ഇഷ്ടിക ചുവപ്പായതിനാൽ ഓസ്‌ട്രേലിയൻ പെയിന്റഡ് ലേഡിയുടെ നിറം തറയുടെ നിറവുമായി കൂടിച്ചേരുന്നു.
ആണും പെണ്ണും ഏതാണ്ട് കാഴ്ചയിൽ സമാനമാണ്.
13 മുതൽ 15 വരെയുള്ള അർദ്ധസുതാര്യമായ പച്ച കുഴൽ ആകൃതിയിയിലുള്ള അണ്ഡം ലംബമായി കൂടുപോലെ കാണപ്പെടുന്നു.
അണ്ഡം പൂർണ്ണമായി വിരിയുന്നതിന് തൊട്ടുമുമ്പ്, കറുത്ത തലയും ചാരനിറത്തിലുള്ള ശരീരവും ഷെല്ലിലൂടെ പ്രത്യക്ഷപ്പെടുന്നു.
ചാരനിറമായ ലാർവയുടെ ശരീരത്തിന്റെ ഇരുവശത്തും ഇളം മഞ്ഞ വരകൾ, മഞ്ഞ പുള്ളികൾ എന്നിവ കാണപ്പെടുന്നു.
കൂടാതെ ശാഖകളോടുകൂടിയ വരികൾ കൊണ്ട് ശരീരത്തെ മൂടുന്നു.
ഇതിന്റെ തല സാധാരണയായി തവിട്ട് അല്ലെങ്കിൽ കറുപ്പ് നിറമാണ്.
കാറ്റർപില്ലർ ഏകദേശം 3 സെന്റിമീറ്റർ വരെ വളരുന്നു.
ഇരുണ്ട അടയാളങ്ങളുള്ള പ്യൂപ്പ തവിട്ടുനിറമാണ്.
കൂടാതെ നാല് ജോഡി മെറ്റാലിക് സിൽവർ അല്ലെങ്കിൽ സ്വർണ്ണ പുള്ളികളും കാണപ്പെടുന്നു.
ഓസ്‌ട്രേലിയൻ പെയിന്റഡ് ലേഡി നിംഫാലിഡേ കുടുംബത്തിലും വനേസ ജനുസ്സിലും ഉൾപ്പെടുന്നു.
22 ഇനങ്ങളുമായി സമരസപ്പെടുന്ന ഇവ ശക്തമായ ദേശാടനസ്വഭാവമുള്ളവയാണ്.
ഓസ്‌ട്രേലിയൻ പെയിന്റഡ് ലേഡി കോസ്മോപൊളിറ്റൻ പെയിന്റഡ് ലേഡിക്ക് (വി. കാർഡൂയി) സമാനമാണ്.
അതിനാൽ ചിലർ ഇതിനെ ഒരു ഉപജാതിയായി കണക്കാക്കുന്നു.
എന്നിരുന്നാലും, അതിന്റെ പരിധിയിലുടനീളം, പെയിന്റഡ് ലേഡിയിൽ വലിയ വ്യത്യാസങ്ങളൊന്നും കാണിക്കുന്നില്ല.
പക്ഷേ ഓസ്‌ട്രേലിയൻ പെയിന്റഡ് ലേഡിയുടെ ആൺ ജനനേന്ദ്രിയം പെയിന്റഡ് ലേഡിയിൽ നിന്ന് വ്യത്യസ്തമാണ്.
ഒരു പ്രത്യേക ഇനമാണെന്ന് ഇത് സൂചിപ്പിക്കുന്നു.
ഓസ്‌ട്രേലിയൻ സ്പീഷിസിന്റെ ഉദരത്തോടു ചേർന്നു കാണപ്പെടുന്ന നാല് ഐസ്‌പോട്ടുകൾ വ്യക്തമായി നിർവചിക്കപ്പെട്ടിട്ടില്ല.
മാത്രമല്ല ഇത് ഓരോ പിൻഭാഗത്തുള്ള ചിറകുകളുടെയും ഐസ്‌പോട്ടുകളിൽ എല്ലായ്പ്പോഴും കുറഞ്ഞത് മൂന്ന് (പലപ്പോഴും നാല്) വ്യക്തമായ നീല കൃഷ്ണമണി അടയാളമെങ്കിലും കാണുന്നു.
വി. കാർഡൂയിക്ക് കുറച്ച് ചെറിയ കൃഷ്ണമണി അടയാളങ്ങളുണ്ട്.
ചിലപ്പോൾ ഒട്ടും കാണപ്പെടാറുമില്ല.
ഓസ്‌ട്രേലിയൻ പെയിന്റഡ് ലേഡിയും പെയിന്റഡ് ലേഡിയും സമാനമായ ജീവിതശൈലിയും പെരുമാറ്റങ്ങളും കാണിക്കുന്നു.
പക്ഷേ ഓസ്‌ട്രേലിയൻ പെയിന്റഡ് ലേഡി വരണ്ടതും ക്ലേശമുള്ള അന്തരീക്ഷത്തിലാണ് ജീവിക്കുന്നത്.
പെയിന്റ് ലേഡി ചിത്രശലഭങ്ങളിൽ സ്ട്രെസ് ഉളവാക്കുന്ന ഹോർമോണുകൾ ഉപയോഗിച്ച് ലാർവകളിൽ കുത്തിവച്ച് കുറഞ്ഞ താപനിലയ്ക്ക് വിധേയമാക്കുന്നതിലൂടെ ഓസ്ട്രേലിയൻ പെയിന്റ് ലേഡിയുടെ നിറം ലഭിക്കുന്നതാണ്.
പെയിന്റഡ്  ലേഡി ചിത്രശലഭങ്ങളുടെ ഫിനോടൈപ്പ് പ്ലാസ്റ്റിസിറ്റി അല്ലെങ്കിൽ ദൃശ്യമായ സ്വഭാവവിശേഷങ്ങൾ മാറുന്ന പാരിസ്ഥിതിക സാഹചര്യങ്ങളുമായി വ്യത്യാസപ്പെടുന്ന പ്രവണത ഇത് കാണിക്കുന്നു.
പെയിന്റഡ് ലേഡിയാണ് പൂർവ്വികരൂപമെന്നും ഇത് സൂചിപ്പിക്കുന്നു.
പാരിസ്ഥിതിക സമ്മർദ്ദം പതുക്കെ ഓസ്ട്രേലിയൻ പെയിന്റഡ് ലേഡിയിലേക്ക് പൊരുത്തപ്പെടുന്നതിലൂടെ പരിണാമപ്രക്രിയ മുഖേന പുതിയ സ്പീഷീസുകളുണ്ടാകുന്നതിലേയ്ക്ക് ഇത് നയിച്ചു.
മറ്റൊരു വിധത്തിൽ പറഞ്ഞാൽ, ഓസ്ട്രേലിയൻ പെയിന്റഡ് ലേഡി മിക്കവാറും പരിണമിച്ചത് ഓസ്ട്രേലിയയിലെ പാരിസ്ഥിതിക സാഹചര്യങ്ങൾ മൂലമാണ്.
ഓസ്‌ട്രേലിയൻ പെയിന്റഡ് ലേഡിയുടെ വ്യാപനം ഓസ്‌ട്രേലിയയിൽ മാത്രമായി പരിമിതപ്പെട്ടിരിക്കുന്നു.
ഓസ്‌ട്രേലിയൻ പെയിന്റഡ് ലേഡിയുമായി പരസ്പരം ബന്ധപ്പെട്ട വി. കാർഡൂയി ലോകമെമ്പാടും കാണപ്പെടുന്നു.
അതിനാൽ രണ്ട് സ്പീഷീസുകൾക്കും ഒരു അലോപാട്രിക് സ്പീഷീസേഷനുണ്ട്.
ട്രോപിക് ഓഫ് കാപ്രിക്കോണിന് താഴെ ഓസ്‌ട്രേലിയയിൽ, ഓസ്‌ട്രേലിയൻ പെയിന്റ് ലേഡി തെക്കൻ ഓസ്‌ട്രേലിയയിലുടനീളം കാണപ്പെടുന്നു.
ക്വീൻസ്‌ലാന്റിൽ ഈ ചിത്രശലഭത്തെ കണ്ടെത്തുന്നത് അപൂർവ്വമാണ്.
മാത്രമല്ല രാജ്യത്തിന്റെ വിദൂര വടക്ക്, ഉഷ്ണമേഖലാ മഴക്കാടുകളിൽ പൂർണ്ണമായും ഇത് ഇല്ലാതാകുന്നു.
ഓസ്ട്രേലിയയിൽ നിന്ന് കടലിനു കുറുകെയുള്ള കാലാനുസാരിയായ കുടിയേറ്റത്തെ തുടർന്ന് ഓസ്‌ട്രേലിയയിലും, ന്യൂസിലാന്റിലുടനീളം ഇവ സാധാരണമാണ്.
ചിത്രശലഭങ്ങൾ ന്യൂസിലാന്റിൽ പുനരുൽപാദിപ്പിക്കുകയോ ഓവർവിന്റർ പ്രക്രിയയിലൂടെ കടന്നുപോകുകയോ ചെയ്യാത്തതിനാൽ അവയെ ഓസ്‌ട്രേലിയയിൽ കാണപ്പെടുന്ന ഒരു ഇനമായി മാത്രമേ ഇതിനെ കണക്കാക്കൂ.
ആ പരിധിക്കുള്ളിൽ, നഗരപ്രദേശങ്ങളിലും ഇവ കാണപ്പെടുന്നു.
ഓസ്‌ട്രേലിയൻ പെയിന്റഡ് ലേഡിയുടെ ജീവിത ചക്രം വേനൽക്കാലത്ത് ഏകദേശം 53 ദിവസം നീണ്ടുനിൽക്കും.
ഭക്ഷ്യ സസ്യങ്ങളുടെ ഇലയുടെ മധ്യഭാഗത്താണ് പെൺശലഭങ്ങൾ മുട്ടയിടുന്നത്.
മൂന്ന് ദിവസത്തിനുള്ളിൽ പച്ചനിറമുള്ള മുട്ടകൾ വിരിയുന്നു.
ഒരു കാറ്റർപില്ലർ എന്ന നിലയിൽ, ഓസ്‌ട്രേലിയൻ പെയിന്റഡ് ലേഡി രാത്രിയിൽ മാത്രമേ സജീവമാകൂ.
ഈ സമയത്ത് അതിന്റെ പ്രധാന പ്രവർത്തനം ഭക്ഷിക്കുക മാത്രമാണ്.
പകൽ സമയത്ത്, ഇവ ചുരുണ്ട ഇലയിലോ ഭക്ഷണ സസ്യത്തിന്റെ ചുവട്ടിലോ ഒളിക്കുന്നു.
ഒരു ഭക്ഷ്യ സസ്യത്തിന്റെ ഇലയുടെ അടിഭാഗത്ത് നിന്ന് പ്യൂപ്പ ലംബമായി തൂങ്ങിക്കിടക്കുന്നു, പ്യൂപ്പൽ ഘട്ടത്തിന്റെ ദൈർഘ്യം ഏകദേശം രണ്ടാഴ്ചയാണ്.
ഭക്ഷ്യ സ്രോതസ്സുകൾ
ഓസ്‌ട്രേലിയൻ പെയിന്റഡ് ലേഡി സാധാരണ ഓസ്‌ട്രേലിയയിൽ ശാശ്വതമായി കാണപ്പെടുന്നു.
ഡെയ്‌സി സസ്യങ്ങളെ ഒരു ആതിഥേയസസ്യമായും ഭക്ഷ്യസസ്യമായും ഉപയോഗിക്കുന്നു.
എന്നിരുന്നാലും, ക്യാപ്‌വീഡ് (Arctotheca calendula) ഉൾപ്പെടെ സ്കോച്ച് തിസ്റ്റിൽ (Onopordum acanthium) ലാവെൻഡർ (Lavandula angustifolia) തുടങ്ങി നിരവധി സ്പീഷീസുകളും ഇത് ഭക്ഷണമായി ഉപയോഗിക്കുന്നു.
മുതിർന്ന ശലഭങ്ങൾ പുഷ്പങ്ങളുടെ തേനിനെ ഭക്ഷിക്കുന്നു.
ആതിഥേയ സസ്യങ്ങൾ
ആർക്റ്റോട്ടിസ് , ക്രൈസന്തീമം ( ആസ്റ്റ്രേസീ കുടുംബം), സ്കോച്ച് തിർസ്റ്റിൽ ( സിർസിയം വൾഗറെ ) എന്നിവയിൽ ഇവയുടെ മുട്ടകൾ കണ്ടെത്തിയിട്ടുണ്ട്.
ഈ ചെടികളിൽ ആ ലാർവകൾ അതിജീവിക്കുന്നില്ല.
ക്യാപ്‌വീഡ് (ക്രിപ്‌റ്റോസ്റ്റെമ്മ), കുഡ്‌വീഡ് (ഗ്നാഫാലിയം) എന്നിവയിൽ വിജയകരമായി അതിജീവിച്ച ലാർവകൾ കണ്ടെത്തിയിട്ടുണ്ട്.
ഫലങ്ങൾ പരിമിതമാണ്.
സാധാരണയായി ഇത് ഊട്ടിപ്പൂവ് (Xerochrysum bracteatum), ഹെലിക്രിസം ബെല്ലിഡിയോയിഡ്സ് തുടങ്ങിയ ഡെയ്‌സികളിൽ ശാശ്വതമായി ഇവയുടെ ലാർവകൾ അതിജീവിക്കുന്നു.
ഇലകൾ പര്യാപ്തമല്ലെങ്കിൽ അവ പൂക്കൾ തിന്നുന്നു.
കേപ്‌വീഡിൽ വളരുന്ന ലാർവകൾ ദുർഗന്ധം വമിക്കുന്ന ഇമാഗോകൾ നിർമ്മിക്കുന്നു.
ഓസ്ട്രേലിയയിൽ രേഖപ്പെടുത്തിയിട്ടുള്ള മറ്റ് ഭക്ഷ്യ സസ്യങ്ങൾ പക്ഷേ ന്യൂസിലാന്റിൽ ഉപയോഗിക്കുന്നതായി കണ്ടെത്തിയിട്ടില്ല.
പെരുമാറ്റരീതി പ്രാദേശികമായി ഇണചേരൽ സംവിധാനം
പെൺശലഭങ്ങളുടെ ജനസംഖ്യ വളരെ കൂടുതലായതിനാൽ ഓസ്ട്രേലിയൻ പെയിന്റഡ് ലേഡിയുടെ ഇണചേരൽ ക്രമാനുഗതമായി നടക്കുന്നു.
ഭക്ഷണവും അണ്ഡവിസർജ്ജനത്തിന് അനുയോജ്യമായ സ്ഥലങ്ങളിലും ധാരാളം കാണപ്പെടുന്ന ആതിഥേയസസ്യത്തെ പെൺശലഭങ്ങൾ വലിയ അളവിൽ ഭക്ഷിക്കുകയും ചെയ്യുന്നതിനാൽ ഇവയ്ക്കു ചുറ്റും കൂട്ടം കൂടുന്നില്ല.
ഈ പ്രവണത ആൺശലഭങ്ങൾക്ക് പരിധി മുഴുവനും സംരക്ഷിക്കുന്നത് അസാധ്യമാക്കുന്നു.
അതിനാൽ, പെൺശലഭങ്ങൾ സഞ്ചരിക്കാൻ സാധ്യതയുള്ള ഒരു പ്രദേശം സംരക്ഷിക്കുക എന്നതാണ് ആൺ ശലഭങ്ങൾക്കുള്ള ഏറ്റവും നല്ല പ്രയോഗകൗശലം.
പെൺശലഭങ്ങൾക്ക് സ്വീകാര്യമാകുമ്പോൾ‌ മാത്രമേ ആൺശലഭങ്ങൾ പ്രദേശങ്ങൾ‌ സന്ദർ‌ശിക്കുകയുള്ളൂ.
എന്നിരുന്നാലും, സമൃദ്ധമായ ഭക്ഷണ സ്രോതസ്സ് ഗണ്യമായ എണ്ണം പെൺശലഭങ്ങളെ ആകർഷിക്കുമ്പോൾ, ആൺശലഭങ്ങൾ ആ പ്രദേശത്ത് കാണുന്നില്ല.
കൂടാതെ പെൺശലഭങ്ങളുള്ള പ്രദേശങ്ങളിൽ ഇണകളെ തിരയുന്നു.
ഒരു പ്രദേശത്തെ പ്രതിരോധിക്കാൻ, ആൺശലഭങ്ങൾ ഉച്ച മുതൽ ഉച്ചതിരിഞ്ഞ് വൈകുന്നേരം വരെ മറഞ്ഞിരിക്കുന്ന പെരുമാറ്റം കാണിക്കുന്നു.
ചില ശലഭങ്ങൾക്ക് ഒരേ പ്രദേശം തുടർച്ചയായി ഉച്ചകഴിഞ്ഞ് ഇണങ്ങാൻ കഴിയും.
ഒരു ആൺശലഭം ഒരേ പ്രദേശത്തെ പ്രതിരോധിക്കുന്ന ഏറ്റവും ദൈർഘ്യമേറിയ കാലയളവ് മൂന്ന് ദിവസമാണ്.
കുന്നിൻ പ്രദേശങ്ങളിൽ ആൺശലഭങ്ങൾ സൂര്യപ്രകാശമുള്ള പ്രദേശങ്ങൾ തിരഞ്ഞെടുക്കുന്നു.
അതിലൂടെ പെൺശലഭങ്ങൾ സഞ്ചരിക്കാൻ സാധ്യതയുണ്ട്.
കുന്നിൻ പ്രദേശങ്ങളൊന്നും ലഭ്യമല്ലെങ്കിൽ, ആൺശലഭങ്ങൾ സസ്യജാലങ്ങളിലെ വഴികളിൽ കാത്തുനിൽക്കുന്നു.
ഉയരത്തിൽ ആൺശലഭങ്ങൾ കാത്തിരുന്നു കൊണ്ട് ചലിക്കുന്ന ഏതൊരു വസ്തുവിനെയും ആകാശത്തിലൂടെ നിരീക്ഷിക്കുന്നു.
കാലാകാലങ്ങളിൽ, ചുറ്റുമുള്ള പ്രദേശത്തിന്റെ മികച്ച ചിത്രം ലഭിക്കുന്നതിന് ആൺശലഭങ്ങൾ ഒരു പട്രോളിംഗ് പറക്കൽ നടത്തുന്നു.
ചലിക്കുന്ന ഒരു പറക്കുന്ന വസ്തുവിനെ ആൺശലഭങ്ങൾ കണ്ടെത്തുമ്പോൾ നേരെ അതിലേക്ക് ലക്ഷ്യം വച്ച് പറക്കുന്നു.
അത് ഒരു ആൺശലഭമാണെങ്കിൽ, അവിടെ താമസിക്കുന്ന ആൺശലഭം അതിനെ തന്റെ പ്രദേശത്ത് നിന്ന് ഓടിക്കുന്നു.
അത് ഒരു പെൺശലഭമാണെങ്കിൽ, ഉയർന്ന സ്ഥലത്തിൽ നിന്നും അകന്ന്, നുഴഞ്ഞുകയറുന്ന ആൺശലഭങ്ങളേക്കാൾ‌ സാവധാനത്തിൽ ആൺശലഭം പെൺശലഭത്തിനെ പിന്തുടരുന്നു.
ഈ ജോഡി താഴേയ്ക്ക് ഇറങ്ങുകയും ഇണചേരുകയും ചെയ്യുന്നു.
ഇത് ഒരു മണിക്കൂറിൽ കൂടുതൽ നീണ്ടുനിൽക്കും.
ദേശാന്തരഗമനം ഓസ്‌ട്രേലിയ
1960 മുതൽ ഓസ്‌ട്രേലിയൻ പെയിന്റഡ് ലേഡി കുടിയേറിപ്പാർപ്പ്‌ നിരീക്ഷണങ്ങൾ ആരംഭിച്ചു.
1963-ൽ, ഓഗസ്റ്റ് അവസാനം മുതൽ സെപ്റ്റംബർ അവസാനം വരെ തെക്ക് കിഴക്ക് ദിശയിൽ ഒരു വലിയ കുടിയേറ്റമുണ്ടായി.
മുമ്പ് വിരളമായിരുന്ന ചില പ്രദേശങ്ങളിൽ ഈ ഇനം പെട്ടെന്നു സാധാരണമായിത്തീർന്നതാണ് ഇതിന്റെ സവിശേഷത.
ആ വർഷം ഓസ്‌ട്രേലിയയിൽ അസാധാരണമായി ഈർപ്പമുള്ളതായി ശ്രദ്ധിക്കപ്പെട്ടു.
ഈർപ്പമുള്ള കാലഘട്ടത്തിൽ യൂറോപ്പിലേക്ക് കുടിയേറുന്ന വി. കാർഡൂയിയുമായി ഈ സ്വഭാവസവിശേഷത പങ്കുവയ്ക്കുന്നു.
ഓസ്ട്രേലിയൻ പെയിന്റഡ് ലേഡി വസന്തകാലത്തും വേനൽക്കാലത്തും തെക്കോട്ടും ശരത്കാലത്തും ശൈത്യകാലത്തും വടക്കോട്ടും സഞ്ചരിക്കുന്നു.
കുടിയേറുന്ന ചിത്രശലഭങ്ങൾക്ക് ചെറുതും ഭാരം കുറഞ്ഞതുമായ ശരീര വലിപ്പമാണുള്ളത്.
അത് അവയെ കൂടുതൽ ദൂരം പറക്കാൻ അനുവദിക്കുന്നു.
കൂടാതെ, ഈ ചിത്രശലഭങ്ങൾക്ക് ശരീരത്തിൽ വലിയ അനുപാതത്തിലുള്ള ചിറകുകൾ കാണപ്പെടുന്നു.
താപനിലയും പകൽ ദൈർഘ്യവും വളർച്ചയെ സ്വാധീനിക്കുന്നതായി കണ്ടെത്തി.
വസന്തകാലത്ത് കുറച്ചുദിവസങ്ങളിൽ തണുത്ത താപനിലയുള്ള (20 ° C) അവസ്ഥയിൽ വിധേയമായ സമാനമായ ലാർവകളെ കണ്ടെത്തിയപ്പോൾ ലാർവ്വയുടെ വളർച്ച ത്വരിതപ്പെട്ടിരുന്നു.
ഇത് കുടിയേറ്റത്തിന് അനുയോജ്യമായ ശരീരഭാരം കുറവുള്ള ചെറിയ മുതിർന്ന ജനസംഖ്യയെ ഉത്പാദിപ്പിച്ചു.
വേനൽക്കാലത്തിന്റെ അവസാനത്തെ ചൂടുള്ള താപനിലയിൽ (30 ° C) ലാർവകളെ കൂടുതൽ നേരം വിധേയമായപ്പോൾ സമാനമായ ഒരു പ്രതിഭാസം സംഭവിച്ചു.
വസന്തം , ഗ്രീഷ്‌മം തുടങ്ങിയ ഋതുക്കളിലെ മാറ്റങ്ങൾ മുകളിൽ വിവരിച്ച ദേശാടനമാതൃകകൾക്ക് അനുയോജ്യമായ യൗവനകാല ശരീരവികസനത്തിന് കാരണമാകുന്നു.
ന്യൂസിലാന്റ്
ഓസ്‌ട്രേലിയയിൽ വലിയ കുടിയേറ്റ കാലഘട്ടത്തിലും ശക്തമായ കാറ്റിന്റെ സഹായത്തോടെയും ഓസ്‌ട്രേലിയൻ പെയിന്റഡ് ലേഡി കടലിനു കുറുകെ ന്യൂസിലൻഡിലേക്ക് കുടിയേറുന്നു.
ന്യൂസിലാന്റിൽ ഈ ചിത്രശലഭത്തിന്റെ ഒന്നിലധികം സംഭവങ്ങൾ 1960 കളിൽ റിപ്പോർട്ട് ചെയ്യപ്പെട്ടു.
1968 ലെ വസന്തകാലത്ത്, ന്യൂസിലാന്റിന്റെ പടിഞ്ഞാറൻ തീരത്ത് കടലിനടുത്ത് അവ അസാധാരണമാംവിധം കൂട്ടത്തോടെ പ്രത്യക്ഷപ്പെട്ടു.
ന്യൂസിലാന്റിൽ ഈ ഇനം നിലനിൽക്കാൻ സാധ്യതയില്ല, കാരണം ലാർവകളോ മുതിർന്നവരോ ശൈത്യകാലത്ത് നിഷ്ക്രിയമാകുന്നതായി കണ്ടെത്തിരുന്നു.
ചില ശലഭങ്ങൾ പ്രത്യൂല്പ്പാദനം നടത്തുകയും മുട്ടയിടുകയും ചെയ്യുന്നുണ്ടെങ്കിലും, വളർച്ച അവസാനിക്കുന്നതിനുമുമ്പ് ലാർവകൾ ആദ്യത്തെ ഘട്ടം മാത്രമേ വളരുന്നുള്ളൂ.
1969-ലെ കാറ്റ് വീശിയടിക്കുന്ന വേനൽക്കാലത്തിന്റെ അവസാനത്തിലും ഇതേ പ്രതിഭാസം സംഭവിച്ചു.
ഈ തെളിവുകൾ സൂചിപ്പിക്കുന്നത് 1968-ലെ വസന്തകാലത്തും 1969-ലെ വേനൽക്കാലത്തും നിരീക്ഷിച്ച ചിത്രശലഭങ്ങൾ ഓസ്‌ട്രേലിയയിൽ നിന്നുള്ള ഒരു പുതിയ കുടിയേറ്റത്തിന്റെ ഫലമാണ്.
അല്ലാതെ മുമ്പ് കുടിയേറിയ പെയിന്റഡ് ലേഡിയുടെ ഒരു തലമുറയുടെ സന്തതികളല്ല.
ശക്തമായ കാറ്റുള്ള വേനൽക്കാലത്ത് ഓസ്ട്രേലിയയിൽ നിന്ന് ചിത്രശലഭങ്ങളുടെയും നിശാശലഭങ്ങളുടെയും കുടിയേറ്റം അസാധാരണമല്ല.
മാറുന്ന പരിതഃസ്ഥിതിയോടുള്ള പ്രതികരണം
നഗരവൽക്കരണം മൂലം വിഘടിച്ച ആവാസ വ്യവസ്ഥകളും മനുഷ്യരിൽ നിന്നുള്ള പരിസ്ഥിതിയെ ബാധിക്കുന്ന പ്രവർത്തനങ്ങളും പുതിയതായി പരിചയപ്പെടുത്തിയ സ്പീഷീസുകളും മിക്ക ചിത്രശലഭങ്ങൾക്കും ദോഷകരമാണ്.
വിനോദം, സസ്യങ്ങളെ ചവിട്ടിമെതിക്കുക, അഗ്നിശമന പ്രവർത്തനങ്ങൾ, സസ്യ രോഗകാരികളുടെ പ്രവേശനം എന്നിവ പ്രാദേശിക സസ്യ സമൂഹത്തിൽ മാറ്റങ്ങൾ വരുത്തുന്നു.
ചിത്രശലഭങ്ങളുടെ വ്യാപനം സ്ഥല സവിശേഷതകളെയും ആ ഇനങ്ങളുടെ ആതിഥേയ സസ്യങ്ങളുടെ സാന്ദ്രതയെയും ആശ്രയിച്ചിരിക്കുന്നു.
ചെടികളുടെ പുനഃരുത്പ്പാദനം വ്യത്യാസപ്പെടുന്നത് മിക്ക ചിത്രശലഭങ്ങളുടെയും ശ്രേണിയുടെ വ്യാപനത്തെ മാറ്റുന്നു.
അനുയോജ്യമായ ആതിഥേയ സസ്യങ്ങൾ ഉള്ള ഒറ്റപ്പെട്ട പ്രദേശങ്ങളിലേക്ക് അവയെ വേർതിരിക്കുന്നു.
ഓസ്ട്രേലിയൻ പെയിന്റഡ് ലേഡി ഉപയോഗിക്കുന്ന ആതിഥേയ സസ്യങ്ങൾ വൈവിധ്യമാർന്നതിനാൽ, ഈ മാറ്റങ്ങളെ ഇത് കാര്യമായി ബാധിച്ചിട്ടില്ല.
ന്യൂ സൗത്ത് വെയിൽസിലെ ആതിഥേയ സസ്യങ്ങളെപ്പോലെ ഓസ്ട്രേലിയയിലേക്ക് കടന്നുകയറുന്ന ചില ഇനം കാർഡിൻ മുൾപടർപ്പുകൾ ഉപയോഗിക്കുന്നതായി കണ്ടെത്തി.
ഓസ്‌ട്രേലിയൻ പെയിന്റഡ് ലേഡി അവയുടെ ലാർവ ഘട്ടത്തിൽ ആതിഥേയരായും ഭക്ഷണ സ്രോതസ്സുകളായും സസ്യങ്ങളെ ഉപയോഗിക്കുന്നു.
എന്നിരുന്നാലും, അവ സസ്യങ്ങൾക്ക് ചെറിയ നാശനഷ്ടങ്ങൾ മാത്രമേ വരുത്തുന്നുള്ളൂ.
ചിത്രശാല മുതിർന്ന വി. കെർ‌ഷാവി വിരിഞ്ഞ ഉടൻ‌  - പിൻചിറകുകളിലെ മധ്യത്തിലുള്ള നീല ഐ‌സ്പോട്ടുകൾ ഓസ്‌ട്രേലിയൻ പെയിന്റ് ലേഡി പൂവിൽ നിന്ന് തേൻ നുകരുന്നു മഞ്ഞ പുഷ്പത്തിൽ ഓസ്‌ട്രേലിയൻ പെയിന്റ് ലേഡി ഓസ്‌ട്രേലിയൻ പെയിന്റ് ലേഡി വിക്ടോറിയയിലെ ഒരു ടെറസിൽ വിശ്രമിക്കുന്നു വി. കാർഡൂയി എന്ന അനുബന്ധ ഇനം, പിൻചിറകുകളിലെ ഐസ്‌പോട്ടുകളെ താരതമ്യം ചെയ്യാൻ കഴിയും അവലംബം CSIRO Ecowatch Australia, Vanessa kershawi Wildlife of Sydney, "Australian Painted Lady, Blue Spotted Painted Lady Fact File" Vanessa kershawi എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഓഹരി (നോവൽ)
കെ.എൽ. മോഹനവർമ്മ രചിച്ച നോവലാണ് ഓഹരി .
ഇതിന് നോവൽ സാഹിത്യത്തിനായുള്ള 1993-ലെ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് .
ഓഹരിവിപണിയാണ് നോവലിന്റെ പശ്ചാത്തലം.
ഓഹരി വിപണി ഇംഗ്ലീഷ് വിലാസം https://ml.wikipedia.org/wiki/Stock_exchange ബോംബേ ഓഹരി വിപണി
ഓഹരികളുടെ (വ്യവസായസംരംഭത്തിന്റെ ഭാഗങ്ങൾ )കൈമാറ്റത്തിനായുള്ള ധനകാര്യസംവിധാനമാണ് ഓഹരി വിപണി .
സ്റ്റോക്ക് എക്സ്ചേഞ്ചുകൾ ഓഹരി വിപണിയുടെ ഏറ്റവും ചലനാത്മകമായ ഭാഗമാണ്.
ഓൾഡ് ഇഷ്യൂ മാർക്കറ്റ് എന്നും ഇത് അറിയപ്പെടാറുണ്ട്.
ലിസ്റ്റ് ചെയ്യപ്പെട്ട കമ്പനികളുടെ ഓഹരികളും കടപ്പത്രങ്ങളും വാങ്ങുകയും വിൽക്കപ്പെടുകയും ചെയ്യപ്പെടുന്ന സംഘടിതമായ ഒരു വിപണിയാണ് ഇത്.